Action Archives - BooksMusicArt
Skrywer: Frederik H. Steyn
'n Meesleurende verhaal van 'n wedloop teen tyd, met naelbyt spanning en aksie tot op die laaste bladsy.
Ryan Haupt vind hom midde in 'n komplot tot landsverraad. Hy weet dat niks dit sal kan verhinder voordat hy wraak geneem het op die gewetenlose leier van die verraaiers nie.
Hy weet ook dat daar iewers in Amerika nog 'n man, 'n meeloper en 'n aanstigter is. Daar is ook 'n beeldskone vrou wat wag…
Die storielyn voer die leser mee na 'n tydperk toe daar oorlog op ons grense gewoed het, toe koverte operasies en verraad op ons landsdrumpel plaasgevind het. Troefkaart is 'n roman propvol intrige, spanning en onvoorspelbare kinkels wat die leser vasvang en geboei hou tot aan die einde.
Skrywer: Hugo Küsel
Martie Botha is die volmaakte voorbeeld van 'n gesofistikeerde Pretorianer. Sy is goed gebou, intelligent en beeldskoon. Sy is getroud met 'n skatryk kardioloog en lei 'n benydenswaardige rykmanslewe. Martie se kinderjare het emosionele letsels op haar lewe gelaat. Sy dra die psigiese gevolge van die gebeure met haar saam, en sy kon nog nooit daarin slaag om iemand in haar vertroue te neem en die geheim te bespreek nie.
By die begrafnis van haar geliefde broer, Sarel, ontmoet sy weer Flip Durand, 'n gesamentlike jeugvriend van haar en Sarel. Flip, wat Sarel se beste vriend was, en wat haar altyd ongenadiglik kon terg, is skielik weer deel van haar lewe. Hy is 'n skoolsielkundige, en hul vriendskap herleef op 'n tydstip toe Martie 'n besluit neem wat haar huwelik in 'n krisis dompel. Terwyl die twee vriende mekaar herontdek, is Martie eindelik gereed om die pynlike stap te neem om haar hart oop te maak, en haar donker geheim in die oopte te bring.
Martie se huwelik met haar befaamde man, wankel. Sy het haar uitgeleef in haar rol as moeder, maar die twee seuns is nou huis-uit om te gaan studeer. Martie wil die leënessindroom temper deur verder te studeer, maar loop haar vas in Danie se onversetlike teenkanting. 'n Wulpse mannejagter verskyn op die toneel. Danie speel met vuur by die privaatkliniek waar hy werk. Gaan hy sy vingers verbrand? Watter impak gaan die gebeure op Martie en Danie se verhouding hê? Sal sy haar man kan vergewe?
Martie word gediagnoseer met aggressiewe kanker. Sy stry moedig daarteen, maar met verloop van tyd kry die Groot K die oorhand. Martie lê op sterwe. Haar onkoloog stel stamselbehandeling voor.
Sal sy die onbeskryflike genade van genesing ondervind om nog 'n brokkie geluk met Flip te deel?
Merkwaardige Genade is 'n diepmenslike verhaal wat die leser oorrompel, en met veerkragtige taalgebruik meesleur van die begin tot die aangrypende ontknoping.
Author: Leana Taylor
Laura is a naïve young girl who has grown up in difficult circumstances in a poor town. She has to fend for herself most of the time as her mother works away from home and is only home every third weekend.
Struggling through the trials and tribulations of puberty, this overweight teenager meets Suzelle, a young woman who has also travelled a similar path to Laura, and who becomes her best friend.
The camaraderie between them leads to Laura undertaking a journey halfway across the world. A journey that she would never have considered, not even in her wildest dreams and fantasies. A journey that takes her from Springtown to the exotic, mysterious and sometimes dangerous streets of Mumbai.
Skrywer: Rina Fritz Visagie
Toe Santie Vermeulen Kaap toe is vir 'n kongres, het sy nie verwag dat haar lewe op sy kop gekeer gaan word nie. Sy is nog op skool, maar het haarself as besonder oopkop beskou oor die nuwe situasie in Suid-Afrika – tot haar konfrontasie met die werklikheid.
Denzil, Tsebong en Nikk. Die drie seuns wat elk 'n rol speel in die verandering wat sy ervaar, en haar noodgedwonge 'n skuif laat maak in haar siening oor dit wat sy as belangrik beskou.
Dit bring haar nou voor 'n keuse te staan. Dit het vir haar niks met waardes te doen nie, maar gaan sy die uitgangspunte wat sy in haar ouerhuis geleer het, behou? Of gaan sy 'n pad loop wat hartseer en skeiding tussen familielede bring?
Paradigma is 'n aangrypende verhaal wat afspreel teen die agtergrond van jongmense se belewing van die werklikheid van die Suid-Afrikaanse rasse-situasie, en die werklikheid van jong harte wat nie kleurgrense ken nie.
Wat Tanja egter nie weet nie, is dat Celia Naude 'n donker geheim saam met haar dra, en sy sal alles in haar vermoë doen om Tanja se toekoms met Graham Bradley in die wiele te ry.
De Waal, Tanja se broer, is verlief op Sonja, maar sy het net oë vir Graham en sal enigiets doen om haar kloue in hom in te slaan; selfs te konkel met Mevrou Naude …
Tanja soek toevlug op al die verkeerde plekke, en depressie sak oor haar soos 'n donker wolk. Sal sy daaruit kan ontsnap, of gaan haar moeder se gekoesterde wrok haar dogter se lewe ook verwoes?
[btn text="E_BOEK WEERGAWE (R99.00)" tcolor=#FFF thovercolor=#FFF link="http://booksdirectsa.com/product/tanja/" target="_self"]
Sade van die Noodlot
Skrywer: Louis Verreynne
'n Betroubare vriend om mens se rug te beskerm kan gerusstellend wees. Die vertroosting en ondersteuning meegebring deur selfs die beste van vriende kan egter nie vergelyk word met dit wat 'n liefdevolle moeder vir 'n bedorwe seun kan beteken nie.
In die argitektuur van die hart is die kamers van sekuriteit diep geplaas en sterk gebou, maar die knusste en mees beskermde plek in Carl Dickson se hart is die een wat hy met sy moeder gedeel het. Alhoewel sy nou net as 'n geliefde spook leef en 'n soet, drukbesoekte nagedagtenis is, veroorsaak die verlies aan haar teenwoordigheid 'n wrok so versweer, giftig en ongeneesbaar soos kanker van die pankreas self. (DEAN KOONTZ: 2009)